AlexejDobrolubov/national_council_slovak_2010 huggingface dataset:
39. schôdza NR SR - 13.deň - B. popoludní
Dátum: 2025-09-29
Poslanec: Lackovič, Marek (PS)
Druh vystúpenia: Vystúpenie s faktickou poznámkou

Ďakujem pekne za slovo, pán predsedajúci. Ja mám k tomu tri také postrehy. Úplne na úvod mne sa to zdá ako rozumná vec a tiež tomu rozumiem tak, že tu ide o návrh poslancovi na právo, nie povinnosť, rozhodnúť sa, či bude počas rodičovskej starostlivosti naďalej vykonávať svoj mandát, alebo požiada o jeho dočasné neuplatňovanie. Čiže je to dobrovoľné, fakultatívne a to považujem za rozumnú vec, s ktorou nemožno nesúhlasiť. A akurát by som tam možno tak trošku, my zabúdame na to, že sa to týka, ak dobre chápem aj vašu dôvodovú správu, aj otcov, ktorých máme dnes, neviem, aké sú tie aktuálne počty, ale sú to zrejme už možno aj desaťtisíce otcov, ktorí si vyskúšali alebo si vyskúšajú otcovskú dovolenku, čiže nezabúdajme ani na nich. A páči sa mi aj tá, ten proces, aký ste tam, alebo ten mechanizmus, kedy sa to aktivuje na výlučne písomnú žiadosť poslanca doručenú predsedovi Národnej rady Slovenskej republiky a zároveň ste mysleli na zadné vrát... alebo na ten uzatvo... na ten koniec toho procesu, že definujete flexibilný spôsob návratu k plnému výkonu mandátu a tam dávate vlastne dve možnosti, že buď to bude automaticky po uplynutí doby dovolenky, alebo skôr na základe opätovnej žiadosti. Čiže asi ste rozmýšľali nad tým podrobne a s týmto nemožno za mňa nesúhlasiť a, a rozumná vec. Ďakujem pekne.
39. schôdza NR SR - 13.deň - B. popoludní
Dátum: 2025-09-29
Poslanec: Lackovič, Marek (PS)
Druh vystúpenia: Vystúpenie s faktickou poznámkou

Ďakujem pekne za slovo, pán predsedajúci. Myslel som, že ešte predo mnou je jeden pán poslanec. Ale som to ja, tak ďakujem za váš príspevok, pán poslanec Horecký, a ja som si tak zaspomínal na tie časy, kedy som starostoval a v kontexte toho osobného ohodnotenia o ktorom píšete aj v dôvodovej správe, že tá súčasná prax núti zamestnávateľov, či už sú to samosprávy, ale aj školy k obchádzaniu zákona prostredníctvom automatického dorovnávania platov cez toto takzvané osobné ohodnotenie, čo vedie k právnej neistote zamestnancov, častokrát aj k zneužívaniu inštitútu osobného ohodnotenia ako správne píšete a až k nedôstojnému postaveniu zamestnancov, administratívnej záťaži. Ja absolútne s vami súhlasím. Ono to naozaj neuveriteľným spôsobom aj deformuje, nechcem povedať, že ten trh práce, ale v podstate tú manévrovaciu schopnosť toho štatutára alebo toho kto potom rozhoduje, tie osobné ohodnotenia potom vo svojej podstate vlastne strácajú ten svoj význam a používané sú alebo určujú sa, používajú sa na to, na čo nie sú pôvodne určené, že to nemá slúžiť ako takýto nejaký v podstate nejaký defaultný prvok, ktorý sa dáva tomu starostovi v prípade samosprávy, aby suploval to čo má byť dávno dané zákonom. Ale v podstate sa to používa na takéto kvázi nejaké dorovnávanie alebo obchádzanie, tak ako ste pomenovali. A tu bude veľmi zaujímavé sledovať to, že ako sa konkrétne ku tomuto postaví aj vládna koalícia, lebo toto je presne ten typ návrhu alebo ten typ novely, ktorá rieši to, že aktuálna situácia je v rozpore s Ústavou Slovenskej republiky, aj Zákonníkom práce. Čiže vlastne, ak niekto bude hlasovať proti tomuto návrhu, tak v podstate neberie vôbec ohľad na to, že niečo je v tvrdom rozpore. Viac...
39. schôdza NR SR - 10.deň - B. popoludní
Dátum: 2025-09-24
Poslanec: Lackovič, Marek (PS)
Druh vystúpenia: Vystúpenie s faktickou poznámkou

Ďakujem za slovo pán predsedajúci, aj za tvoj pozmeňujúci návrh alebo pozmeňujúce návrhy Marián. Zvlášť oceňujem ten, ktorý sa týka rušenia tej hlúpej transakčnej dane. Ja to musím zopakovať, hovoril som to aj vo svojom príspevku poobede, že my nezabúdajme na to, že tú transakčnú daň dnes platia aj obecné a mestské, krajské podniky. Či už sú to mestské dopravné podniky, alebo sú to regionálne správy ciest, vodárenské spoločnosti, rôzne technické služby a spoločnosti, ktoré spravujú parkovanie, všetky tieto akciovky, všetky tieto podniky dnes platia transakčnú daň, aj keď sú obecné, mestské alebo krajské. A naozaj špeciálny príklad, ktorý ma vždy napadne je regionálne letisko, župné letisko spadajúce pod trnavskú župu, ktoré je v Piešťanoch. Letisko, ktorého drobným, alebo teda minoritným akcionárom, nie úplne drobným ale myslím 20 %-ným je ministerstvo dopravy, teda štát, čiže máme tu aj prípad, kedy naozaj podnik, akciovka platí tú transakčnú daň štátu, resp. štát sám sebe, teda letisko, ktorého minoritným akcionárom je štát, tak platí transakčnú daň. De facto naozaj sa stávajú také príklady, kedy to štát platí sám sebe a takýchto príkladov je viac, je to neuveriteľné, je to nesystémové, je to nekoncepčné, dusí to ekonomiku, dusí to hospodársky rast, nedá sa takto fungovať, nedá sa takto pracovať. Viac, ak neutnete rozpravu potom v mojom príspevku. Ďakujem Marián.
39. schôdza NR SR - 10.deň - B. popoludní
Dátum: 2025-09-24
Poslanec: Lackovič, Marek (PS)
Druh vystúpenia: Vystúpenie s faktickou poznámkou

Ďakujem pekne za slovo, pán predsedajúci. Tá rozprava, dnešná, sa preklápa do takého stavu, sa mi javí, že už bez ohľadu na to, čo povieme, tak zrejme pán minister nemá teda záujem dnes vystúpiť, hoci tu odznelo aj kopec vecných podľa mňa pokojne povedaných racionálnych argumentov a vtedy človeka dvojnásobne zamrzí to, že naozaj tu nie je snaha o ten dialóg ani v takýto deň, keď nás je tu menej, vecne sa debatuje, ideme po podstate veci, sektor po sektore rozoberáme, aj ja, aj kolega hovoril nielen o tej kritike, ale aj o tých riešeniach, že či by napríklad nebolo rozumné, som ja pánovi, pána ministra sa pýtal, tie percentá podielových daní v prípade samospráv napríklad zamraziť len dočasne na tú hodnotu a potom to vrátiť v roku 2027 naspäť. Ale naozaj, že veľmi ma mrzí, že tu nevidím tú snahu, že ten dialóg o to, že zareagovať aspoň zo strany ministra na to. A pritom sa tu šermuje obrovskými sumami, obrovskými číslami. Kolega Krajčí tu hovorí o 900-miliónových ziskoch a pána ministra to ani nehne, on sa ani nepohne. To ja by som chcel mať takýto stoický pokoj. Ja hovorím o pol miliardovej sekere do samospráv, pán minister - totálny pokoj. To, to vás obdivujem, že dokážete takto absolútne pokojne prijímať naozaj takéto informácie a čísla, pretože ja by som teda na vašom mieste rozhodne pokojný nebol. A hovorím, dvojnásobne ma mrzí to, že neprichádza tá snaha o dialóg ani dnes, bohužiaľ. Ďakujem pekne.
39. schôdza NR SR - 6.deň - B. popoludní
Dátum: 2025-09-17
Poslanec: Lackovič, Marek (PS)
Druh vystúpenia: Vystúpenie v rozprave

Ďakujem za slovo. Ja budem sa snažiť byť stručný, lebo toho času je veľmi málo, aby sa dostalo pár minút ešte aj na zvyšných kolegov. Ja som rozmýšľal, že ako naložiť s tými poslednými minútami a skúsim ich teda využiť tak, že ako bývalý starosta by som sa možno prihovoril kolegom, ktorých tu aj vidím zo samosprávy, starostov, ktorí aj dnes sú v, najmä v SMER-e, či už je to pán Mego, starosta Drietomy, alebo je to pán Horváth, starosta Chtelnice. Je tu pán Ferenčák, primátor Kežmarku, aj Gašparovič, Pišta, starosta Slovenského Grobu. Sú to obce, ktoré na budúci rok stratia vplyvom tejto konsolidácie desiatky tisíc eur. A rozmýšľal som nad tým, že či to, či vás to, či vás to, chlapi, netrápi, že na budúci rok tie peniaze, ktoré by ste vedeli chytiť a použiť napríklad na letnú údržbu, na kosenie, na verejné osvetlenie, na čokoľvek, tak vám jednoducho budú v tých budúcoročných rozpočtoch chýbať. Ste tu štyria, možno aj viacerí, ktorých úplne tak dobre nepoznám z toho starostovania alebo sme sa nestretli v minulosti, možno na niekoho som zabudol, ale sú to štyria, ktorí keby nejakým zázračným spôsobom nepristúpili k hlasovaniu alebo by si to v hlave nejako ešte vysvetlili takýmto spôsobom, tak by sme to mohli nejakým spôsobom celé pozdržať, možno, možno zachrániť, možno ešte poriadne rozdebatovať, či sa to naozaj nešije všetko horúcou ihlou. Lebo jednoducho tá samospráva bude strádať. Na ten budúci rok je to 137 miliónov, ktoré sa jej berú a je to tvrdý zásah do percenta podielových daní, ktoré sa kráti z 55 na 53 v prípade obcí a miest a z 29,5 na 28,6 v prípade žúp. Takže ešte raz, či už je to pán Mego zo SMER-u, starosta Drietomy, či už je to pán Horváth, starosta Chtelnice, pán Ferenčák, primátor Kežmarku, alebo pán Gašparovič, starosta Slovenského Grobu, chlapi, na budúci rok vám budú chýbať, len vám štyrom objem možno na úrovni z tých 137 miliónov sa to môže pokojne vyšplhať k nejakému, k nejakému objemu na úrovni možno 200-, 250-tisíc. Čiže to sú naozaj peniaze, ktoré si myslím, že nepadajú len tak zo stromov na zem. Zvážte to, porozmýšľajte ešte, prosím vás, skúste ešte zaradiť spiatočku, toho času je málo, nedá sa povedať k tomu dnes viac. Mrzí ma, že ste to takto usekli, ale tí voliči vám to určite nezabudnú. Ďakujem pekne.
39. schôdza NR SR - 6.deň - A. dopoludnia
Dátum: 2025-09-17
Poslanec: Lackovič, Marek (PS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci aj za príspevok, pán poslanec Jakab. Vy ste spomenuli o tom, že to, že ako sa predraží ten život seniorom a dôchodcom na ten budúci rok a netreba ale zabúdať, ja to pripomeniem, že my nezabúdajme na to, nahlas sa už hovorí o tom, že s výrazne má zdražieť aj autobusové cestovné, cestovné lístky, najmä teda prímestská autobusová doprava, ktorú na Slovensku organizujú župy, teda VÚC-ky samosprávne kraje, kde má prísť k výrazným škrtom na zľavách pre seniorov a pre dôchodcov. Čiže, aby sa ešte nestalo to, že budú mať výrazne drahšie cestovné, o tomto sa veľmi málo hovorí, ale nezabúdajme na to, že obce a mestá, keďže a kraje, keďže nemôžu ísť do deficitu, tak musia hľadať tie dodatočné príjmy inde, keďže im siahate na podielové dane a tí seniori, budem pokračovať, je veľká pravdepodobnosť, lebo videli sme to aj v roku 2025, že budú mať aj vyššie teda dane z nehnuteľností, lebo aj tu príde k škrtaniu istých zliav zo strany obcí a miest. Budú mať drahšie poplatky za vývozy odpadu v slovenských obciach a mestách, vyššie pôjdu poplatky v zariadeniach sociálnych služieb, drahšie vstupy čakajú ľudí aj seniorov na plavárňach, na kúpaliskách, v kultúrnych zariadeniach, divadlách, múzeách. Toto všetko pôjde hore. Nezabúdajme na toto, lebo je to veľmi dôležité. Tým, že tie obce, mestá a kraje nesmú ísť podľa zákona do deficitu, budú tie príjmy hľadať tu, tie dodatočné príjmy a bohužiaľ zlíznu si to a seniori dôchodcovia, dôchodkyne na celom Slovensku. Nezabúdajme na toto, aj toto spôsobí táto zbabraná konsolidácia. Ďakujem pekne.
39. schôdza NR SR - 6.deň - A. dopoludnia
Dátum: 2025-09-17
Poslanec: Lackovič, Marek (PS)
Druh vystúpenia: Vystúpenie s faktickou poznámkou

Ďakujem pekne za slovo, pán predsedajúci, aj za príspevok, pán poslanec Krátky. Ja som si ho vypočul a mňa tam zaujalo to, čo ste spomenuli na konci, že tie opatrenia v návrhu sú koncipované tak, a píše sa to aj v dôvodovej správe ku tomuto skrátenému legislatívnemu konaniu, že s dôrazom na rešpektovanie právnej istoty, stability a predvídateľnosti podnikateľského prostredia. A mne sa to nezdá, lebo mne sa javí, že to by malo byť opačne napísané, že tieto opatrenia ste navrhli s dôrazom na nerešpektovanie právnej istoty, nestabilitu a nepredvídateľnosť podnikateľského prostredia, podľa mňa tam máte chybu v tom návrhu, pretože keď to sem... ===== s dôrazom na rešpektovanie právnej istoty, stability a predvídateľnosti podnikateľského prostredia. A mne sa to nezdá, lebo mne sa javí, že to by malo byť opačne napísané, že tieto opatrenia ste navrhli s dôrazom na nerešpektovanie právnej istoty, nestabilitu a nepredvídateľnosť podnikateľského prostredia. Podľa mňa tam máte chybu v tom návrhu, pretože keď to sem s prepáčením "napálite" takto na poslednú chvíľu bez akejkoľvek diskusie s Republikovou úniou zamestnávateľov, s Konfederáciou odborových zväzov, so Združením miest a obcí Slovenska, Úniou miest Slovenska a Združením samosprávnych krajov SK8, všetci títo už dali v uplynulých dňoch vyjadrenia, že takto sa nedá fungovať, takto sa nedá podnikať, takto sa nedá pracovať, takto sa nedajú poskytovať služby na primeranej úrovni. Absolútne sa zvyšuje nepredvídateľnosť vo všetkých prostrediach, ktoré som vymenoval, ktorá prináša následne nestabilitu do všetkých prostredí, ktoré som vymenoval, a ktorá neprináša právnu istotu za žiadnych okolností, pretože človek sa ráno zobudí a nevie, čo bude večer, nieto ešte zajtra takýmto tempom. A opakujete tento modus operandi každý rok, ako v roku ´22, tak v roku ´23, teda ´23, ´24, ´25, uvidíme, čo nás čaká na budúci rok, pretože aj tie príjmy, resp. vaše zbožné priania na príjmovej stránke sú len zbožným želaním. My nevieme, ako sa bude správať aj tá progresívna daň, vďaka ktorej by mali mať vyššie podielové dane samosprávy, tomu sa viac potom povenujem aj v ústnej rozprave. Čiže je to celé postavené na vode.
39. schôdza NR SR - 14.deň - B. popoludní
Dátum: 2025-09-30
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

Mňa mrzí naozaj, že my tu nič systematicky nerobíme a zase budem reagovať na teba na príklade levočskej väznice, že my sme za posledné tri roky tam investovali investičné prostriedky za viac ako jeden milión euro. Tak načo dávame tie prostriedky do tej väznice, keď vieme, že je na odpis? No a milión investujeme a teraz, teraz tú väznicu zatvoríme, fasa. A keď sa pýtali primátora mesta, či nechce prebrať, primátora mesta Levoče, či nechce prebrať tú väznicu zadarmo v podstatne alebo za jedno euro, alebo tak, tak, samozrejme, povedal, že, preboha, nie, čo ja budem s tým robiť? A čiže to zariadenie, to špecifikované zariadenie, ktoré sa asi na nič iné využiť nedá len ako na väznicu, bude sa nejakým spôsobom udržiavať, jeden milión euro vyhodený a čiže žiadny systém, žiadny, žiadny plán, len tak od brucha dneska, dneska investujeme a teraz urobíme rozhodnutia, aha, treba nám šetriť, fasa, tak ideme šetriť. A všetko, čo sme doteraz rozvíjali, všetko škrtneme a keď bude, zase sa zmení Trestný zákon, bo zistíme, že ľudia tak nefungujú, že tresty sa zmiernia a tí ľudia sa prirodzene polepšia, tak zase budeme nanovo stavať, investovať a škrabať sa po hlave, prečo nás ten štát tak draho stojí.
39. schôdza NR SR - 13.deň - B. popoludní
Dátum: 2025-09-29
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

Ďakujem pekne, pán poslanec. Ja by som k tomu len dodal, že keď sa už zamýšľame nad tým, tak väčšina tých okresných úradov malých je zároveň najmenej rozvinutým okresom a tam sa znížil rozpočet, budúci rok je plánovaných už len necelých 6 mil. na najmenej rozvinuté okresy a tam tiež keď spočítame, koľko ľudí sú zamestnaní na tých jednotlivých okresoch a takisto na MIRRI, že je otázkou, či je to efektívne, aby viac ako 40 ľudí realizovalo projekt za 6 mil., keď na výjazdových zasadnutiach vlády sa rozdeľuje 20 mil. bez akýchkoľvek pravidiel, len podľa nejakých politických dohôd. Tak naozaj keď chceme hovoriť o efektivite, tak aj tuná by sme sa mali zamyslieť nad efektivitou pri najmenej rozvinutých okresoch, lebo boli roky, keď sa tam rozdávalo viac ako 40 mil. a tým pádom mali tí ľudia zmysel, dneska keď už ani na výjazdových zasadnutiach sa nijak na ich názor neprihliada alebo nepripravujú tie podklady nejak podľa toho zákona najmenej rozvinutých okresov, tak, tak je otázka, že čo tam tých viac ako 40 ľudí robí a či vlastne má zmysel ich nejakým spôsobom zamestnávať, keď rozpočítame to na jeden okres, tak tie malé okresy ročne, ročne rozdeľujú niekoľko stotisíc, možno dvesto-, tristotisíc korún a je tam zamestnaný človek aj tu, aj na ministerstve, aký to má zmysel? Ďakujem.
39. schôdza NR SR - 13.deň - B. popoludní
Dátum: 2025-09-29
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

Áno, je to málo, my sme v podstate reagovali na zistenia Najvyššieho kontrolného úradu, ale aj iných organizácií, ktoré sa tým zaoberajú a ja si osobne myslím, že poslanci Národnej rady pokiaľ prichádzajú s poslaneckými návrhmi, že nemajú riešiť nejaký globálny problém, ale naozaj malými zmenami každý jeden poslanec môže prispieť k zlepšeniu stavu. Ja si uvedomujem, že treba urobiť reformu verejnej správy. Reforma verejnej správy vlastne by vyriešila 90 % problémov, na ktoré tu každý deň narážame, ale na druhej strane nemôžme čakať za reformou verejnej správy, lebo o reforme verejnej správy sa hovorí desaťročie, možno dve desaťročia a ja som 22 rokov bol starostom obce a 16 rokov poslancom vyššieho územného celku a stále som počúval o reforme verejnej správy a päť rokov som v Národnej rade a ešte stále tá reforma verejnej správy ani nezačala. Nemáme ani obrysy tej reformy, nie to ešte že reformu, čiže ja si myslím, že tieto také maličké kroky riešiť alebo hasiť problémy, lebo zdá sa mi to naozaj kontraproduktívne, keď niekto nahlási nejaké zistenia z rozkrádania majetku a ten kontrolór povie, že sorry, nemôžem sa ísť tomu venovať, lebo nemám to v kontrolnej činnosti, tak ja si taký alibizmus ani neviem predstaviť, ale je to, funguje to, dokonca na župe sa to stalo, to znamená, že naozaj treba explicitne do toho zákona uviesť, že musí sa tým zaoberať, lebo keď sa tým začne zaoberať o niekoľko mesiacov alebo rokov, tak môžu vzniknúť naozaj hospodárske škody, ktoré sa už nedajú zvrátiť. Ďakujem.
39. schôdza NR SR - 13.deň - B. popoludní
Dátum: 2025-09-29
Poslanec: Ledecký, Vladimír (SaS)
Druh vystúpenia: Vystúpenie v rozprave

Vážené pani poslankyne, vážení páni poslanci, pán predsedajúci, navrhujeme zákon, ktorý novelizuje zákon o obecnom zriadení. Jedná sa o funkcie hlavných kontrolórov miest a obcí. Reagujeme ním na poznatky a zistenia rôznych organizácií, ktoré sa touto problematikou zaoberajú, ale hlavne samozrejme na reakciu Najvyššieho kontrolného úradu, ktorý upozornil na niekoľko problémov a chceme riešiť dva ciele s upozorneniami, ktoré vyšli z Najvyššieho kontrolného orgánu, z Najvyššieho kontrolného úradu. Prvý problém je, že je neobmedzená výška úväzku hlavného kontrolóra a druhá vec je, že keď vznikne nejaké podozrenie v samospráve, tak a kontrolór má plán činnosti, tak sa stalo, že sa vyhovára, že musí ísť postupovať podľa plánu kontrolnej činnosti a a odmietol kontrolovať zistenia, ktorá ktoré boli v aktuálnom čase oznámené. Takže tieto dva problémy chceme riešiť. Bližšie k tomu poviem v rozprave. Ďakujem.
39. schôdza NR SR - 13.deň - B. popoludní
Dátum: 2025-09-29
Poslanec: Ledecký, Vladimír (SaS)
Druh vystúpenia: Vystúpenie v rozprave

Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku, som bol výborom určený za spravodajcu k návrhu zákona, ktorý je uvedený pod tlačou 942. Predkladám informáciu k totožnému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií a ministerstva hospodárstva. V zmysle zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave vzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 988 z 26. augusta 2025, navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte rozpravu.
39. schôdza NR SR - 13.deň - A. dopoludnia
Dátum: 2025-09-29
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

Ďakujem pekne, pán poslanec ja vždycky, keď tak niekto rozpráva aké základné veci nám chýbajú, ako napríklad tie sociálne poistenie pre doktorandov, tak vždy si tak pomyslím, že kde my tie peniaze dávame alebo odkiaľ by sme mohli zobrať. A v tomto prípade ma napadlo v akčnom pláne máme 20,5 mil. euro, ktoré idú budú niekým ukradnuté. Lebo jedná sa o nejakú podporu ľudí, ktorým sa bude vykonávať mentoring a ten mentoring vychádza 73 000 na jedného človeka. Tak vysoká škola ročne stojí na jedného vysokoškoláka 7000 eur, a my tu ideme dávať na mentoring nezamestnaných, na jedného človeka 73 000 euro a máme na to vyčlenených 20,5 mil. A vlastne poriešime nejakých 280 osôb. Takže, keď si to postavíme na misku váh, tak z toho nám jasne vychádza, čo asi by sme mali podporiť. Kto toto vymyslel, kto toto tam naplánoval a kto toto vlastne, ktorá organizácia ide to odtiaľ ukradnúť. Lebo inak sa to nedá nazvať, len ukradnutie. Tak treba sa na to pozrieť a keď sa niekto nad tým správne zamyslí, tak vie dokonca aj kde tie peniaze nájde, aby z veľkej časti vedel vykryť tieto výdavky. Ďakujem.
39. schôdza NR SR - 13.deň - A. dopoludnia
Dátum: 2025-09-29
Poslanec: Ledecký, Vladimír (SaS)
Druh vystúpenia: Vystúpenie v rozprave

Vážený pán predsedajúci, vážené panie kolegyne, kolegovia. V súlade s § 73 zákona o rokovacom poriadku som výborom určený za spravodajcu k návrhu zákona, ktorý je uvedený pod tlačou 945. Predkladám informáciu k priloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou priloženého návrhu je stanovisko ministerstva financií a Ministerstva hospodárstva Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby Národná rada Slovenskej republiky po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady číslo 991 z 26. augusta 2025 navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci prosím otvorte rozpravu.
39. schôdza NR SR - 11.deň - B. popoludní
Dátum: 2025-09-25
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

Ďakujem pekne, ja budem krátky, ja len chcem, aby každý otvoril oči. Akože uvedomujete si jednu vec, že Fico dneska o sedemnástej dal hlasovanie, aby odklonil svoju pozornosť od konsolidácie? On proste ide, Šimečkova mama nezabrala, tak dáme ústavu, potom preložíme to Šimečkovou mamou, tak jak koložvársku kapustu, hej, a bude točiť dookola. Takže nenabehajme mu na lep, preboha.
39. schôdza NR SR - 10.deň - A. dopoludnia
Dátum: 2025-09-24
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

Pani poslankyňa ja budem reagovať na to ako si hovorila, že koľko ľudí z fabrík bolo prepustených. Tak podľa štatistického úradu prvý polrok tohto roka, prvý krát po dlhom čase nám klesla zamestnanosť. To znamená, množstvo ľudí, ktorí pracovalo nám kleslo čo je jasná vizitka tejto vlády, že to čo robia, robia zle, lebo máme menej ľudí zamestnaných. A keď si hovorila o tom, že ten minister má dávať pozor kde tie peniaze idú na iné rezorty, tak ja si myslím, že v prvom rade nemal by vytvárať podmienky, aby sa kradlo. A on ich priamo vytvára. A poviem to na jednej konkrétnej veci. Prvého, od prvého tohto roku, od 1. januára tohto roku platí zmena DPH pre sociálne podniky. Znížili ju na 5 %. V čase konsolidácie ony znížili DPH na sociálne podniky z ničoho nič nezaregistroval som, že by to niekto žiadal na 5 %. A teraz sa v tom systéme veľmi kradne. A keď som sa pýtal štátnej tajomníčky, tak povedala, že vedia o tom a že budú s tým niečo robiť. Neviem, neviem kedy. A teraz to poviem na konkrétnom príklade. Predstavte si, že normálna firma kúpi za 500 euro počítač, za 625 aj s DPH ho predá. 500 euro bez DPH ho kúpi, 625 eura ho predá má na ňom zarobené 10 euro. To isté urobí sociálny podnik. Kúpi za 500 eura počítač bez DPH, za 520 to znamená o 5 euro ešte lacnejšie ho predá a má na tom zisk 95 eura vďaka bohatej dotácii od štátu. Pýtam sa kto toto zlodejstvo, kto toto okrádanie štátneho rozpočtu navrhol? Kto to urobil, urobil to v čase konsolidácie. Viete o tom a nemeníte to. Tak pre boha tam sú peniaze.